Piaget dipunlairaken ing Neuchâtel ing wewengkon Swiss ingkang ngangge basa Perancis.[2] Ramanipun, Arthur Piaget, inggih punika satunggalipun profesor sastra Abad Pertengahan ing Universitas Neuchâtel.[2] Piaget kalebet lare ingkang nyanthelan lan nggadhahi minat ing ilmu biologi lan ilmu pengetahuan alam, utaminipun bab moluska (kerang-kerangan), lan sampun nerbitaken makalah saderengipun Piaget lulus SMA.[2] Karieripun ing bidhang ilmiah dipunwiwiti nalika yuswanipun nembe 11 taun, kanthi dipuntebitaken makalah cekak ing taun 1907 babagan manuk gereja albino.[2] Piaget pikantuk gelar Ph.D. wonten ing ilmu alamiah saking Universitas Neuchâtel, lan nate sinau ing Universitas Zürich.[2] Ing wekdal semanten, Piaget nerbitaken kalih makalah filsafat.[2] Paiget nggadhahi minat dhateng psikoanalisis, satunggalipun aliran pemikiran psikologi ingkang ngrembaka ing wekdal semanten.[2]